Ευγένιος (γραμματικός)

Ο Ευγένιος ο γραμματικός ή Ευγένιος της Αυγουστόπολης ήταν Έλληνας γραμματικός και ποιητής που καταγόταν την Αυγουστόπολη της «Παρωρείου Φρυγίας» ή αλλιώς «Πισιδικής Φρυγίας».

 Βιογραφικά στοιχεία 
Πατέρας του αναφέρεται ο Τρόφιμος και είχε ζήσει την περίοδο που αυτοκράτορας της Βυζαντινής Αυτοκρατορίας ήταν ο Αναστάσιος, στις αρχές του 6ου αιώνα. Maximilian-Samson-Friedrich Schöll, Histoire de la littérature grecque profane, depuis son origine jusqu'à la prise de Constantinople par les Turcs, suivie d'un précis de l'histoire de la transplantation de la littérature grecque en Occident, Τόμος 6ος, εκδ. Gide fils, 1824, Ανακτήθηκε 24 Αυγούστου 2012 Οι μόνες πληροφορίες αναφορικά με το έργο του, προέρχονται κυρίως από το λεξικό της Σούδας. Δίδαξε στην Κωνσταντινούπολη και έτυχε μεγάλης αναγνώρισης σε προχωρημένη ηλικία. Το όνομά του αναφέρεται στο έργο του Στέφανου του Βυζάντιου "Εθνικά" και στο λήμμα "Ανακτόριον". Charles Knight, Biography: or, Third division of "The English encyclopedia", τόμος Ε', εκδ. Bradbury, Evans & Co., 1867, σ. 685, Ανακτήθηκε 24 Αυγούστου 2012 Έγραψε κωλομετρίες για δεκαπέντε θεατρικά έργα του Αισχύλου, του Σοφοκλή και του Ευριπίδη. Ήταν ο πρώτος που αναφέρθηκε στην εισαγωγή του "παιωνικού" και το "παλιμβάκχειου" ποιητικού μέτρου στη ιστορία της μουσικής κατά την βυζαντινή περίοδο, όπως επίσης σε αυτόν αποδίδεται η αφορά στο γένος των Τημενιδών και των ονομασιών των ιερών του θεού Διόνυσου, ως "Διονύσιον" και των ιερών του Ασκληπιού, ως "Ασκληπιείον". Ο Ευγένιος ήταν ο πρώτος που δημιούργησε λεξικό όπου οι λέξεις ήταν ταξινομημένες κατά αλφαβητική σειρά, και μάλιστα ανέφερε με λεπτομέρεια το λόγο χρήσης των τονισμών, όπως των τόνων και των πνευμάτων για κάθε λέξη. Επίσης αναφέρθηκε για το πότε γίνεται η χρήση των "-εία" και "-ία" στα ουσιαστικά της ελληνικής γλώσσας. Αναφέρεται ότι έγραψε ποιήματα σε μέτρο τρίμετρο ιαμβικό. Το όνομά του αναφέρεται ως "Ευγένιος Αυγουστοπόλεως της εν Φρυγία" στους συντελεστές του εγκυκλοπαιδικού λεξικού της Σούδας, παρόλο που το συγκεκριμένο έργο γράφτηκε τον 10ο αιώνα, δηλαδή αρκετούς αιώνες αργότερα από την εποχή που έζησε ο Ευγένιος.Σουίδα, [Ψηφιοθήκη ΑΠΘ-Συλλογή Ιστορικής Βιβλιοθήκης Αργυρούπολης], εκδ. n ædibus Aldi και Andreæ Socer, 1514

 Σημειώσεις 
 Η θέση της πόλης σύμφωνα με τους μελετητές πρέπει να ήταν στο οροπέδιο του ποταμού Κάυστρου μεταξύ της Εφέσου και των Σάρδεων, διακρίνοντάς την από άλλα δύο ομώνυμα τοπωνύμια ανατολικότερα, της Αυγουστόπολης της Παλαιστίνης και της Αυγουστόπολης της Κιλικίας.

 Παραπομπές 

Κατηγορία:Βυζαντινοί ποιητές
Κατηγορία:Βυζαντινοί συγγραφείς
Κατηγορία:Αρχαίοι Έλληνες λεξικογράφοι
Κατηγορία:Φρυγία
Κατηγορία:Μεσαιωνικοί ποιητές